# 117. ловачка дивизија (Немачка)

### Из пројекта Википедија

717. дивизија
Део Вермахта

Датум формирања: |
Место: |
Формација: | 737. пешадијски пук 749. пешадијски пук 670 артиљеријски дивизион 717. чета за везу 717. инжињеријска чета
Бројно стање: | 10.500 војника и официра
Командант: | Пуковник Паул Хофман
Други командујући официр: |
Трећи командујући официр: |
Четврти командујући официр: |
Учешће у биткама: | Устанак у Србији 1941. Операција "Вајс I" Операција Вајс II Београдска операција Сремски фронт
Одликовања: |

Ова дивизија формирана је 14. маја 1941. у Бруку на Лајти (нем. Bruck an der Leitha) од регрута 15. регрутног таласа као 717. посадна дивизија. С обзиром на њену намену, дивизија је имала некомплетну формацију без извиђачког батаљона, са редукованим артиљеријским и специјалистичким саставима. Њено транспортовање на територију Србије отпочело је 15. маја 1941. Штаб дивизије био је смештен у Нишу, а штабови пукова у Краљеву и Косовској Митровици. Бројно стање дивизије у септембру 1941. је износило: 262 официра, 66 службеника, 1153 подофицира и 8.922 војника.

Током устанка у Србији у другој половини 1941. дивизија је била ангажована у борбама против устаника и у хапшењу талаца и провођењу мера одмазде. Њен 749. пук учествовао је у масакрима у Крагујевцу и Краљеву октобра 1941.

Током 1942. дивизија је због интензивирања партизанских дејстава учествовала у "операцијама чишћења" партизана у Срему. Стављена је на располагање генералу Литерсу, команданту корпуса "Хрватска" за учешће у операцијама "Вајс I" и "Вајс II". Због борбених потреба дивизија је током преформирана и формацијски попуњена људством и борбеном техником до стандардне формације пешадијске дивизије. Почев од 1. маја 1943. дивизија званично мења назив у 117. ловачку дивизију (нем. 117. Jäger-Division). Тада је имала око 13.200 војника у селдећој формацији:

737. пешадијски пук
749. пешадијски пук
670 артиљеријски пук
117. извиђачки батаљон (нем. 117. Aufklärung Abteilung)
117. батаљон оклопних ловаца (нем. 117. Panzerjäger Battalion)
117. инжињеријски батаљон
117. батаљон везе

Након преформирања 117. ловачка дивизија пребачена је на територију Грчке, где је ушла у састав Армијске групе "Е".

Након избијања Црвене армије на границу Србије септембра 1943. 117. ловачкој дивизији дат је задатак да се пробије до Београда ради као појачање Армијској групи "Србија". Током пробијања и током Београдске операције дивизија је прошла кроз изузетно оштре борбе и претрпела тешке губитке. Реорганизована и у знатно измењеном саставу дивизија је учествовала у борбама на Сремском фронту до децембра 1945., када је пребачена у јужну Мађарску. У мају 1945. у јужној Аустрији положила је оружје пред Црвеном армијом.

Добављено из "http://sr.wikipedia.org../../../1/1/7/117._%D0%BB%D0%BE%D0%B2%D0%B0%D1%87%D0%BA%D0%B0_%D0%B4%D0%B8%D0%B2%D0%B8%D0%B7%D0%B8%D1%98%D0%B0_%28%D0%9D%D0%B5%D0%BC%D0%B0%D1%87%D0%BA%D0%B0%29_c9b6.html"

Категорије страница: Немачке јединице на југословенском ратишту у другом светском рату · Ратни злочини у Југославији у другом светском рату · Вермахт

##### Views

- Чланак
- разговор
- Тренутна ревизија

##### Претрага